runetrust/blame-folketinget-dk huggingface dataset:
Hans Kristian Skibby (DF), 2010-04-16:
Jeg har ikke noget imod, at man undersøger borgernes lyst og motivation til at deltage i valgene, men jeg synes ikke, at der er nogen grund til at lave en kommission om noget, som vi i forvejen har en arbejdsgruppe under indenrigsministerens ressort til at arbejde med.
Sophie Løhde (V), 2010-05-07:
På SF's landsmøde bekendtgjorde hr. Villy Søvndal, at staten skal til at agere statsbank og låne penge til de virksomheder, der er afvist af bankerne i forbindelse med etablering i yderområder, og pengene hertil skal ifølge Socialistisk Folkeparti komme fra renteindtægterne fra bankpakke II, kan jeg forstå i diverse medier.
Marcus Knuth (KF), 2021-06-24:
Så jeg vil egentlig bare opfordre udlændingeministeren til at komme herop og forklare, hvad regeringen egentlig vil gøre for at hjælpe de mange mennesker i Ikast-Brande, som man gennem så lang tid havde givet et løfte om, at man ville finde en bedre løsning end Kærshovedgård.
Villy Søvndal (SF), 2007-12-11:
Risikoen, som man løber ved at vælge en form, hvor man med omhu har smøget sig uden om en folkeafstemning, er, at man får en reaktion fra en befolkning, der spørger: Hvorfor er det nu sådan, at vi ikke må få lov, når vi gerne vil tage ansvaret og være med til at stemme?
Karina Lorentzen (SF), 2008-05-20:
Undersøgelsen peger også på, at man mangler kompetencer på de sikrede institutioner til netop at kunne tage sig af den her type unge, og at kvaliteten af kommunernes indsats ofte er ret utilstrækkelig i forhold til at sikre den unge en fornuftig udslusning efter opholdet i sikret regi.
Rune Lund (EL), 2016-11-18:
Som udgangspunkt synes vi derfor fra Enhedslistens side ikke, at det er et spørgsmål, som EU bør blande sig i, og det er sådan, at vi ikke automatisk accepterer lovforslag, som er en følge af, hvad EU måtte mene, men vi går ind og kigger konkret på, hvad lovforslaget så indebærer.
Pernille Blach Hansen (S), 2003-05-27:
er, at hvis det er ulovligt - og det mener både Justitsministeriet og Folketingets Lov- og Parlamentsafdeling - at indgå frivillige aftaler med bygherrer om, at de skal bidrage til f.eks. vejbelysning, hvad sker der så med de kommuner, der allerede har lavet den slags aftaler?
Ole Sohn (SF), 2000-11-17:
Det vil fremme processen, på samme måde som vi også synes, det er rigtigt, at virksomheder, som ikke er i stand til fuldt ud at blive godkendt som praktiksted i dag, kan aktiveres som praktiksteder i den udstrækning, det kan lade sig gøre, at man laver de her kompensationsforløb.
Ulla Tørnæs (V), 2004-10-20:
Det giver mig så anledning til at slå fast, hvilket man godt kunne være i tvivl om, hvis man har fulgt debatten her, at forslaget her under ingen omstændigheder har til hensigt at forhindre unge, som tilhører produktionsskolernes målgruppe, i at gå på en produktionsskole.
Karina Adsbøl (DF), 2019-12-03:
I Dansk Folkeparti har vi valgt at indkalde ministeren til denne forespørgselsdebat med ordlyden: »Hvordan vil ministeren sikre, at borgere, som har været udsat for en arbejdsulykke, ikke skal vente i årevis for at få den endelige afgørelse i deres arbejdsskadesag?
Aki-Matilda Høegh-Dam (SIU), 2025-01-14:
Erseqqissaatigerusupparalu aamma nunatsinni atuuttut nunatsinnullu naleqqussagaanissaq immikkut maluginiarneqartariaqarmat pissutsit immikkuullarissut nunatsinni aamma atuummata taamaasilluta qulakkeersinnaassagatsigu aamma aningaasaliinermi imaluunniit sulisussat taamannallu inatsimmi atuutitsisussat pitsaasumik aamma inatsit atortinneqarsinnaaniassammassuk. Tamanna Siumumiit oqaatigereerlugu siunnersuut taperserlugu nalunaarutigaarput.« [Ovenstående er en helt uredigeret gengivelse af talerens eget manuskript som modtaget af Folketingets Administration tirsdag den 14. januar 2025. Der tages således forbehold for mulige fejl og mangler].
Bjarne Corydon (S), 2015-05-08:
Den har bare en helt anden karakter end det, vi bruger i den økonomiske politik, hvor vi jo ikke operere med hvis'er, men hvor vi opererer med forventninger, som vi kan have til adfærdsvirkninger, byggende på de erfaringer, vi allerede har gjort os – altså på egentlig tung empiri – som vi i øvrigt løbende følger med i udviklingen af og løbende ændrer og forbedrer ud fra helt saglige kriterier.
Kristian Thulesen Dahl (DF), 2006-06-01:
Det har givet sig udslag i, at vi har givet en ældrecheck, der i år har et omfang på 1,3 mia. kr., en ældrecheck, som 219.000 pensionister får, heraf får 180.000 den fulde ydelse på 6.300 kr.
Martin Lidegaard (RV), 2016-10-25:
Jeg synes nogle gange, at vores debatter her i Folketinget om Arktis har en tendens til at blive sådan en lille smule indadvendte i forhold til forholdet mellem de tre dele af rigsfællesskabet i stedet for at vende sig ud mod den verden, vi har tilfælles, og som vi har et fælles kæmpe potentiale for at få mere ud af, hvis vi valgte at stå lidt sammen om det i stedet for at grave rundt i vores indbyrdes forhold i så høj grad, som vi har for vane at gøre.
Lissa Mathiasen (S), 2006-11-24:
Derfor vil jeg godt høre, om man fra Konservatives side er parat til at tage sig tid – og det vil sige ikke jage det her igennem inden juleferien – så der bliver en seriøs mulighed for, at vi også kan få arbejdet med det her, fordi med de svar jeg har fået fra både Venstre og Dansk Folkeparti, og jeg tror også fra Konservatives side, er det jo et klart udtryk for, at man egentlig ikke har forholdt sig til den del af det, der hedder, at være plejehjemsbeboer/lejer.
Margrethe Vestager (RV), 2004-01-20:
Det hænger sammen med, at der er gode erfaringer med en anden tilgang end den at øge magtanvendelsen, fordi magt selvfølgelig af dem, magten bliver udøvet over for, bliver forstået som vold, fordi magt altid, uanset hvilken baggrund vi giver den på, enten i lov eller i cirkulære eller i bekendtgørelse, er et overgreb på den enkelte.
Christian Rabjerg Madsen (S), 2019-12-18:
Først vil jeg helt ærligt sige, at jeg i starten havde det stramt med ulighedsredegørelsen, og det hang lidt sammen med, at den blev præsenteret midt i efterårsferien, hvor jeg var i et sommerhus, så jeg måtte bruge en hel dag på at stå uden for sommerhuset i regnvejr og kommentere på SF's forslag, men da jeg er kommet mig over det, er jeg helt enig med fru Lisbeth Bech Poulsen og SF i, at vi har behov for en ulighedsredegørelse, for det kan vi jo se med de tal, der er kommet frem i dag.
Leif Lahn Jensen (S), 2011-01-19:
Det kan godt være ministeren siger, at det ikke passer, men hvis vi kigger på velfærdsforliget og bare siger, at vi cutter efterlønnen, så står det helt klokkeklart i en tabel, hvor gammel man så er, når man kan gå på pension – det kan ministeren jo ikke nægte.
Martin Lidegaard (RV), 2015-04-07:
På den ene side skal Tyrkiet fortsat være et åbent og attraktivt turistmål med udbredt visumfrihed og 38 millioner turister om året og derudover fortsat sikre humanitær adgang for de mange syriske flygtninge, og på den anden side skal Tyrkiet undgå at blive et transitland for foreign fighters, der vil kæmpe for ISIL eller andre ekstremistiske grupper i Syrien.
Kirsten Jacobsen (FP), 1998-01-27:
Når man nu spørger, hvorfor regeringen ikke har reageret i denne her periode - den periode, der er tale om, er fra marts 1993 og til november 1993, hvor Folketinget begynder at debattere aktieombytningen med de rigtige tal - må jeg gøre regeringen opmærksom på, at Folketingets Politisk-Økonomiske Udvalg i den periode til statsministeren og økonomiministeren har stillet 14 samrådsspørgsmål, heraf 6 om banksagen.
Karsten Lauritzen (V), 2018-11-22:
Derfor glæder jeg mig også over, at vi i maj måned har lavet en forståelsesaftale med Airbnb som den største spiller i maj måned, og aftalen betyder konkret, at Airbnb vil integrere den digitale indberetningsløsning i deres platform, så alle lejeindtægter automatisk sendes digitalt til skattevæsenet, i 2021 og før, hvis det er muligt.
Lars Løkke Rasmussen (V), 2009-03-11:
Altså, det er da grundsætning nr. 1, hvis man i øvrigt vil have en kønsmæssig ligestilling, at der skal gælde de samme regler for kvinder og mænd, og derfor må det være sådan, at hvis man tjener 100.000 kr. eller 500.000 kr. eller 1 mio. kr., bliver man underkastet de samme skatteregler, uanset om man er mand eller kvinde.
Flemming Bonne (SF), 2009-11-11:
Når Venstre synes, det er så interessant at blande det ind i en kommunal valgkamp, så burde de måske i stedet for gå ud og fortælle vælgerne, hvad Venstre får i støtte fra forskellige organisationer, og om der medfølger krav, eller om der ikke medfølger krav.
Tom Behnke (KF), 2010-10-26:
Og der er det altså vigtigt, at det samarbejde, der allerede i dag findes mellem kommunerne og kriminalforsorgen, bliver styrket og udbygget, og at der bliver nogle forpligtelser til, at kommune og kriminalforsorg sammen med den indsatte inden løsladelse sikrer, at den indsatte rent faktisk har en bolig at komme ud til, har et arbejde at komme ud til.
Anni Matthiesen (V), 2018-10-09:
Der er jo kommuner, som rent ud sagt for at kunne styre det, når forældrene får muligheden, altså tilbuddet om, at deres barn kan optages, er nødt til allerede i dag at lave en form for distriktsinddeling, for ellers kunne der være, for at sige det direkte, en enkelt børnehave i en kommune, som alle forældre ønsker deres barn skal gå i, fordi det måske er der, man har den bedste legeplads, eller fordi det er en naturbørnehave.
Benny Engelbrecht (S), 2023-12-13:
Det gør denne regering gerne, og når der det kommende år eksempelvis bliver lavet et løft på 5 mia. kr. til sundhedsvæsenet og 3,2 mia. kr. til psykiatrien, så er det et udtryk for, at der i de kommende år også kommer til at blive fokuseret på at få langt flere midler til velfærden.
Pernille Vermund (NB), 2023-01-19:
Hvis man efter at have haft sine 2 år på dagpenge ender på kontanthjælp og stadig ikke tager et arbejde og er rask og rørig, synes vi, det er rimeligt at nedtrappe kontanthjælpen, og det gør vi for at sætte det i stedet for det nuværende jobcentersystem.
Claus Hjort Frederiksen (V), 2010-05-12:
Så når kommunerne bruger halvdelen af de offentlige budgetter – 250 mia. kr. – vil det også være administrerbart at skulle spare 4 mia. kr. Jeg tror, de fleste mennesker har reageret meget fornuftigt i krisen her ved at sætte tæring efter næring, og det er jo sådan set også det, der må gælde kommunerne.
Bent Bøgsted (DF), 2018-12-13:
Når man kigger på det arbejdsmiljø, vi har, og den aftale, der ligger i dag, så er det jo sådan lidt bemærkelsesværdigt, at når man så har møde med BAT-kartellet, bygge og anlæg, så sidder de og siger: Vi synes sådan set, at arbejdsmiljølovgivningen stort set er god nok.
Lene Espersen (KF), 2010-05-21:
Jeg er meget enig i, at ikkespredning, begrænsningen af atomvåben er en ny dagsorden, der er sat, ikke mindst efter Obamas »Global Zero«-tale, og heller ikke mindst efter START-aftalen mellem USA og Rusland, og det er en af baggrundene for, at jeg har valgt at udnævne en nedrustningsambassadør.
Bente Dahl (RV), 2009-12-11:
Regeringspartneren Venstres ordfører nævnte, at efter 4 år er der normale finansieringsmuligheder igen, men så vidt jeg er orienteret – her må ministeren gerne rette mig – ligger ministerens egne økonomiske balancemål i 2015, så jeg vil gerne høre, hvorfor lovforslaget her så skal træde i kraft i 2014.
Leif Lahn Jensen (S), 2016-03-15:
Samtidig hører vi politikere jo også hele tiden, at aktørerne, i dette tilfælde jobcentrene, ikke kan følge med, og at de gerne så, at vi gjorde sagsbehandlingerne enklere, og vi hører også fra de borgere, som venter på en afgørelse, og som mener, at det tit tager for lang tid.
Ole M. Nielsen (KRF), 2001-01-11:
Jeg ved godt, at der problemer i visse produktionsformer med at bevare det flydelag, og så må man for min skyld gerne kontrollere det flere gange om året ude på landbrugene, og kan man ikke opfylde det hele året rundt, jamen så må man finde en anden metode, men kan man opfylde kravene med flydelag hele året rundt, skal
Inger Støjberg (V), 2018-11-29:
Vi skærpede bl.a. beskæftigelseskravet på flere punkter, både i form af et nyt krav om, at fast tilknytning til arbejdsmarkedet alene kan opnås ved fuldtidsbeskæftigelse – sådan var det nemlig ikke før – men jo også ved, at uddannelse ikke længere kan sidestilles med beskæftigelse for at opfylde beskæftigelseskravet.
Karina Adsbøl (DD), 2023-04-19:
Vi kan ikke se, hvad det skal til for ud over at overbebyrde vores erhvervsliv med bunker af bureaukrati – ledelsesberetninger om konkrete tiltag og initiativer, redegørelser for måltal og politikker, 5-årige oversigter over kønsmæssig sammensætning af ledelser og meget mere, der overbebyrder erhvervslivet.
Eigil Andersen (SF), 2010-04-06:
Jeg har jo forstået, som det også er blevet nævnt tidligere, at Venstres statsminister, hr. Lars Løkke Rasmussen, har meddelt fru Lene Espersen, at talen om, at efterlønnen skulle afskaffes, altså måtte stoppe, for ellers ville han udskrive valg.
Gudrun Laub (V), 2004-11-04:
Det, der populært er kendt som »alt, hvad du siger, vil blive brugt imod dig«, skal en mistænkt gøres bekendt med. I forbindelse med behandlingen af loven om retssikkerhed blev der igangsat et analysearbejde, der skulle belyse behovet for ændringer eller justeringer af håndhævelsesreglerne i miljølovgivningen.
Tove Fergo (V), 2001-05-23:
Nu ved jeg jo ikke, om det strider mod Folketingets forretningsorden, at ministeren beder om ordet, men jeg ville da ønske, at det ikke gjorde det. Venstre har jo støttet og stemt for og været medforslagsstiller til at skaffe penge til boliger for de allerdårligste sindslidende, dem, som ikke kan blive udskrevet fra hospitalerne, dem, der bliver udstødt, som lever på gaden.
Mette Hjermind Dencker (DF), 2021-04-06:
Det var det, som jeg forgæves forsøgte at få svar på hos ordføreren, og det er simpelt hen, fordi det, hvis der er tale om de fem økommuner, så er fantastisk, og det er vi med på, og at det, hvis man definerer landdistriktskommunerne ved at sige, at det er landkommuner og yderkommuner, også er fint, og at vi også er med på det.
Rosa Lund (EL), 2020-12-01:
I baggrundsmaterialet til det her forslag kan vi læse om, hvordan en helt almindelig mand, der passer sit arbejde, bidrager til samfundet og i øvrigt varetager en essentiel opgave i det danske sundhedsvæsen, må opgive at søge statsborgerskab, fordi hans familie mister sin opholdstilladelse, hvis han får statsborgerskab.
Pia Olsen Dyhr (SF), 2023-05-31:
Jeg kan godt blive bekymret på fremtidens vegne, for jeg synes jo, at vi – ikke kun i fremtiden, men allerede nu – kan se, at vi har et A- og et B-hold, når det gælder vores sundhedssektor, og at vi har et A- og et B-hold, når det gælder vores ældrepleje.
Sophie Hæstorp Andersen (S), 2013-04-19:
Vi ved, at det kan give flere arbejdsdage, og det er jo noget, som vi som samfund virkelig påskønner, og vi ved, at det kan give øget livskvalitet og mulighed for, at man ikke til sin gode venindes bryllup, som tilfældigvis foregår udendørs, skal sidde og kæmpe med en pollenallergi eller en græsallergi den dag.
Rasmus Nordqvist (ALT), 2017-05-16:
Det er derfor, at jeg også tillader mig at bringe det arbejde på bane, der foregår Europaudvalget og i Kulturudvalget omkring direktivet fra EU, som jo netop også handler om, hvordan vi sikrer ophavsrettighederne, og så skal man jo så se på, hvordan vi kan opretholde det, og det kan man bare ikke, tror vi, med det forslag, der ligger fra Dansk Folkeparti.
Henning Hyllested (EL), 2017-02-02:
Men der er jo de situationer, hvor man netop går fra at lade sig transportere passivt i en selvkørende bil, til at man bliver bedt om at gribe rattet og gøre noget og i den forvirring, der måske kan opstå, kommer til at knalde en cyklist ned eller ikke får grebet ind hurtigt nok.
Morten Bødskov (S), 2008-02-21:
Men jeg tror også, det er værd at være opmærksom på, at hvis man nu ikke graver sig for meget ned på ministerbilens bagsæde, men en gang imellem prøver at komme lidt ud i virkeligheden, så kunne man tage ud og besøge nogle af de boligområder, som f.eks. er i mit eget område, Rødovre, hvor den almene sektor i begyndelsen af 1990'erne efter Schlüterregeringens periode også var meget, meget trængt.
Kim Edberg Andersen (NB), 2023-06-01:
Hvis det her bliver religion – og det har jeg en tendens til nogle gange at føle det bliver herinde – og vi skal til at gå på kompromis med ganske almindelig dyrevelfærd, som vi altid har kunnet gøre før, så bliver jeg bekymret for, om vi skal til at se døde heste, som er ejet af staten, og dét er jeg imod.
Karen Ellemann (V), 2009-12-02:
Derfor er det vigtigt, at vi sørger for, at der er den nødvendige støtte og hjælp at hente i forhold til f.eks. problemer med gæld, støtte til udsættelsestruede familier, støtte til at komme ud af et misbrug, støtte til børn i udsatte familier osv. – noget, som regeringen allerede i dag har og vedbliver med at have fokus på.
Keld Albrechtsen (EL), 2003-10-23:
Jeg bad om ordet igen, fordi fru Aase D. Madsen ikke besvarede mit spørgsmål, som jo er det meget enkle, om ikke fru Aase D. Madsen vil være enig med mig i, at når man har den overvejelse, at DONG skal repræsentere staten i Dansk Undergrunds Consortium fra 2012, vil det være fuldstændig meningsløst, hvis man på nuværende tidspunkt gik ud og solgte DONG.
Søren Egge Rasmussen (EL), 2021-05-12:
Det samfundsgavnlige landbrug hed det, og man tog rundt i landet og fandt eksempler på, hvordan der var opstået landbrugsproduktion, uden at man havde købt jord, hvor det typisk var sådan, at en landmand, som havde tiloversblevne bygninger, forpagtede bygningerne ud til nogle unge landmænd, som så var ude at investere i husdyr og dermed kunne have en produktion.
Rasmus Lund-Nielsen (M), 2023-04-25:
Så vil jeg gerne stille et andet spørgsmål, som er relateret til det, du nævnte i din tale om, at du ligesom sætter lighedstegn mellem de politiske tiltag, vi har gjort på det her område, og så stigningen i antallet af børn, der har behov for specialtilbud.
Michael Aastrup Jensen (V), 2018-04-03:
Men fordi der kommer den her totale propagandamaskine fra Putin og hans folk, som kører på i hård stil med, at det vil Vesten, altså os, gerne fratage den almindelige russer, jamen så har de haft held til at tegne et skræmmebillede af, hvad det egentlig er, der foregår.
Christian H. Hansen (DF), 2006-12-01:
Jeg har også stor tiltro til, at aftalen om nultoleranceplanen mellem Dansk Folkeparti og regeringen, som jo i øjeblikket er ved at blive udmøntet gennem L 28, indebærer så mange forbedringer og skærpelser på fødevareområdet, at vi kommer problematikken, der har været hen over sommeren, men også i 2005 og faktisk rigtig mange år tilbage,
Sandy Brinck (S), 2003-05-21:
Det ville sådan set svare meget godt til det, statsministeren udtalte til Fyens Stiftstidende den 15. maj, hvor statsministeren efter et møde med Bush bliver forespurgt, om man har talt om den irakiske hærchef og efterlysningen, men hvor statsministeren svarer, at man havde væsentlig mere betydningsfulde sager at drøfte med den amerikanske præsident.
Trine Bramsen (S), 2014-01-30:
Og det er derfor, vi står her i dag og diskuterer et lovforslag, som skal give politiet og domstolene endnu bedre redskaber til at få flere sat bag lås og slå; som skal give endnu bedre redskaber til at opnå, at der rekrutteres færre til de her dybt kriminelle miljøer, som ingen af os ønsker.
Kirsten Normann Andersen (SF), 2017-11-24:
Vi bliver aldrig i stand til at garantere et sundhedsvæsen uden fejl, på trods af at vi har rigtig mange dygtige medarbejdere, men det, vi først og fremmest skal arbejde på, er, at personalet har mulighed for at løse opgaverne på en så god måde, at det faktisk lykkes at undgå de fleste fejl.
John Vinther (KF), 1997-12-11:
Må jeg så ikke sige, da det åbenbart er det, justitsministeren hæfter sig meget ved, at det er rigtigt nok, at Det Konservative Folkeparti og Venstre i forårets forhandlinger præsenterede kravet om - om jeg så må sige - udelukkelse fra dansk statsborgerskab, hvis man havde en straf på fire år eller derover, som et ultimativt krav. Det skulle forstås således, og det skal stadig forstås
Lene Espersen (KF), 2006-05-05:
Det, jeg tænker på, er den situation, hvor en person før den 1. september 2005 er blevet frakendt førerretten i en bestemt årrække og efter den 1. september 2005 kører spirituskørsel i frakendelsestiden og derfor igen frakendes førerretten i en årrække, som lægges oven i resten af den oprindelige frakendelsestid.
Søren Egge Rasmussen (EL), 2002-05-28:
Jeg synes, det er helt i orden at være politisk uenig, men her ved man jo ikke, hvilket grundlag man er uenige på, og det synes jeg er yderst uheldigt, og jeg synes ikke, det er en lov, det er værd at give amter og kommuner lov til at administrere efter, fordi konsekvenserne er så totalt uklare.
Jonas Dahl (SF), 2010-01-21:
Det er jo da ikke underligt, at regionerne synes, det er vanskeligt at drive det, de er sat i verden for, nemlig sundhedsvæsenet, når Dansk Folkeparti og regeringen konsekvent truer med at tage livet af dem, når de ikke retter ind efter regeringens eller Dansk Folkepartis mindste vink.
Poul Fischer (DF), 2004-11-18:
Vi har i Dansk Folkeparti været med til at lave en 10-års-aftale for det almindelige DSB-net, hvor der bliver 20-25 pct. yderligere trafik, vi øger mængden af kollektiv trafik, som også skal gøres bedre, og vi har sat yderligere penge af til at få rettet op på skinnenettet, så togene kan køre med en højere regularitet, og det bliver mere attraktivt at benytte dem.
Kirsten Normann Andersen (SF), 2023-04-14:
Derfor bliver vi også nødt til at tage et medansvar for, hvad der er vigtigt lige nu, hvad der er vigtigst lige nu, og hvordan vi i fællesskab kan være med til at løse opgaverne på en måde eller give ressourcer på en måde, hvor vi kan forebygge der, hvor belastningerne er størst.
Jens Vibjerg (V), 1998-10-22:
Arbejdsmarkedsreformen skal være et vigtigt skridt i retning af at nedbringe ledigheden og sikre den fornødne arbejdskraft, som virksomhederne har behov for, og når der nu foreligger en aftale, er det vigtigt, at ministeren med sine lovforslag er loyal over for aftalens ordlyd og indhold.
Helge Sander (V), 2009-02-25:
Men jeg må tilstå, at jeg lige akkurat i dette tilfælde er meget glad for, at mine medarbejdere i Videnskabsministeriet har kontaktet forfatterne til den amerikanske forskningsartikel, og jeg er da også meget glad for, at vores medarbejdere har fået tilladelse til at læse undersøgelsen, og at jeg kan referere til den her i dag.
Bertel Haarder (V), 2011-02-11:
Hvis den gennemsnitlige speciallæge bruger 43 timer på de skatteyderbetalte patienter, er det da en fordel både for samfundet, for virksomhederne og for de skatteyderbetalte patienter, at der er nogen, der ikke belaster lægen i de 43 timers arbejdstid, men som ligger uden for de 43 timers arbejdstid, og som altså bliver behandlet i fritiden.
Peter Skaarup (DF), 2001-10-09:
Som det ser ud her, vil det fortsat være sådan, at det er op til domstolene at vurdere, om det skal være i opadgående retning, altså svarende til det, som regeringen siger, den gerne vil, nemlig 1 år ekstra på, eller om det efter omstændighederne skal være i nedadgående retning.
Morten Homann (SF), 2002-03-18:
Jeg synes dog, når man vurderer det her forslag, at det er svært at få øje på, at de her bureaukratiske lettelser står helt mål med det tab, der også er af f.eks. retssikkerhed, og det tab, der simpelt hen er af indtægter, som man kan bruge til at sikre bedre velfærd i Danmark.
Peter Hummelgaard (S), 2024-04-02:
Som forslagsstillerne også beskriver i beslutningsforslaget, vil de almindelige forældelsesregler i ministeransvarlighedsloven indebære, at FE-kommissionen i lyset af den udvidede tidsfrist – som følge af kommissionens udvidede mandat – vil kunne give sin beretning, efter at et eventuelt retligt ansvar vil være forældet.
Troels Lund Poulsen (V), 2002-12-06:
hvorfor Socialdemokratiet så ikke ønsker at spare mere end de 5 mio. kr. Jeg kunne forstå før på fru Pia Gjellerup, at Institut for Miljøvurdering stort set ikke tjente noget formål, så derfor burde man da også fra Socialdemokratiets side have lagt op til at spare flere penge end de 5 mio. kr., der kun er afsat i besparelser hos Socialdemokratiet.